open-index/open-wikipedia-markdown huggingface dataset:
Tirkistanas apgabals

**Tirkistanas apgabals** (), agrāk **Dienvidkazahstānas apgabals** (*Оңтүстік Қазақстан облысы, Oñtüstik Qazaqstan oblısı*), ir viens no Kazahstānas apgabaliem valsts dienvidos. Tā galvaspilsēta ir Tirkistana. Lielākās pilsētas ir Tirkistana, Kentau, Arisa, Sariaghaša, Šardara, Žetisaja, un Lengera.

Dibināts 1932. gadā kā **Dienvidkazahu apgabals** (*Южно-Казакская область*), bet no 1936. gada — Dienvidkazahstānas apgabals. No 1962. līdz 1992. gadam saukts par **Čimkentas apgabalu**. Līdz 2018. gadam apgabala centrs bija Šimkenta, bet kad tā kļuva par republikas nozīmes pilsētu, apgabala centra pārcēla uz Tirkistanu un apgabalu pārdēvēja par Tirkistanas apgabalu. Pēc platības šis un mazākai Kazahstānā. Tirkistanas apgabals robežojas ar Uzbekistānu, kā arī ar trīs citiem Kazahstānas apgabaliem — Karaghandi, Kizilordas un Žambilas apgabalu. Cauri apgabalam uz Arāla jūru tek Sirdarja.

No Turkmenistānas pilsētas Turkmenabatas uz Omsku Krievijā iet naftas cauruļvads (tur tas savienojas ar lielāku Sibīrijas cauruļvadu). Reģionā tiek iegūta un tiek apstrādāta nafta, svins un cinks.

## Atsauces

## Ārējās saites
Elisons

**Elisons** var būt:

* Lerijs Elisons (*Larry Ellison*; 1944) ― amerikāņu programmētājs un uzņēmējs;
* Mets Elisons (*Matt Ellison*; 1983) ― kanādiešu hokejists.
Cilvēktests

[thumb|290px|Viens no sākotnējiem ''EZ-Gimpy'' ģenerētajiem cilvēktestu veidiem, ko izmantoja ''[Yahoo!*]]
[[Attēls:Modern-captcha.jpg|thumb|290px|Mūsdienu cilvēktests ar traucējumu fonu un teksta savērpšanu]]
[[Attēls:KCAPTCHA with crowded symbols.gif|thumb|290px|Cilvēktesta veids ar simbolu sapludināšanu]]
*'Cilvēktests** jeb ***CAPTCHA*** ([[IPA]]: , no "***C*'ompletely **A**utomated **P**ublic **T**uring test to tell **C**omputers and **H**umans **A**part*"  — 'pilnīgi automātisks publisks Tjūringa tests, lai atšķirtu datorus no cilvēkiem') ir [[autentificēšana]]s tehnoloģija, lai noteiktu, vai [[datorsistēma]]s lietotājs ir [[cilvēks]] vai mašīna. Tajā lietotājam jāveic neliels [[tests]], kurš tiek uzskatīts par neizpildāmu [[dators|datoram]], bet viegli veicamu cilvēkam. Ja tiek saņemta pozitīva atbilde, sistēma uzskata, ka lietotājs ir cilvēks. Dažkārt cilvēktestu dēvē par [[reversais Tjūringa tests|reverso Tjūringa testu]], jo to vada mašīna un adresēta cilvēkam, pretstatā standarta [[Tjūringa tests|Tjūringa testam]], kuru vada cilvēks un adresē mašīnai. Plašāk lietotais cilvēktesta veids ir attēls, kurā lietotājam jāievada attēlotie simboli.

Tehnoloģiju [[2000. gads|2000]]. gadā izstrādāja [[Kārnegija Melona Universitātē]].

Sākotnēji *CAPTCHA* attēlos bija parasti burti un cipari. Drīz vien šī aizsardzība tika apieta, izmantojot teksta atpazīšanas programmas. Lai cīnītos pret nevēlamu piekļuvi, teksts attēlos tika sašķobīts, burti izvietoti ne uz vienas līnijas, u.c. Mūsdienās cilvēktests daudzviet ir kļuvis tik sarežģīts, ka to ne vienmēr var atrisināt parasts cilvēks.

== Atsauces ==


== Skatīt arī ==
* *reCAPTCHA''
Novaja Zemļas efekts

thumbnail|Novaja Zemļas efekts
**Novaja Zemļas efekts** ir viena no trim arktiskajām optiskajām ilūzijām, kas saistītas ar Saules gaismas laušanu gaisa slāņos ar dažādu gaisa temperatūru. Efekts novērojams gan Arktikā, gan Antarktīdā.

Efekta būtība ir tāda, ka šķietamais Saules lēkts notiek agrāk, nekā tam vajadzētu notikt, spriežot pēc astronomiskajiem novērojumiem. Atkarībā no laikapstākļiem, Saule var izskatīties kā līnija vai pat kā četrstūris.

Iemesls tam ir daudzkārtēja Saules staru atstarošanās atmosfēras inversionajos slāņos. Skaidrā laikā aukstais gaiss pie Zemes virsmas darbojas kā lēca un izloka Saules starus, tādējādi liekot Saulei izskatīties, ka tā ir daudz augstāk debesīs, nekā tā patiesībā ir. Efekts notiek tikai tad, ja atmosfēras inversionā slāņa garums horizontāli ir vismaz 400 km. Efekts ir atkarīgs arī no temperatūras gradienta šajā slānī.

Efekta nosaukums cēlies no tā, ka pirmo reizi to novēroja Barenca ekspedīcijas dalībnieki Novaja Zemļā — salās Barenca jūrā 1597. gada 24. janvārī. Ekspedīcijas dalībnieki redzēja Saules disku, kaut arī patiesībā šajos platuma grādos vēl divas nedēļas bija jābūt polārajai naktij. Kad ekspedīcijas dalībnieki atgriezās Nīderlandē, viņiem neticēja un uzskatīja, ka ekspedīcija izmantoja Jūlija nevis 1582. gadā ieviesto Gregora kalendāru. Efekts tika izskaidrots un guvis zinātnisku atzinību tikai 20. gadsimta beigās.
Aitkopība

350px|thumb|Aitas Patagonijā, Argentīnā
[350px|thumb|Aitu gans [Taurs (kalni)|Taurā]]
**Aitkopība **ir lopkopības nozare. Tā dod vilnu, gaļu, pienu, kažokādas (karakulādas), taukus. Aitkopība tradicionāli ir attīstīta mērenā klimata joslā — Eiropā, Jaunzēlandē, Argentīnā, Urugvajā un citur. Pasaulē lielākais aitkopības reģions ir Austrālijas stepes un pustuksneši, kā arī Āzijas sausā klimata apvidi — Turcija, Pakistāna, Afganistāna, Ķīna. Austrālijā audzē merīnaitas, no kurām iegūst visaugstākās kvalitātes vilnu. Goulbērnas pilsētā ir uzcelts piemineklis Austrālijas merīnaitai.

80% no pasaules aitu vilnas saražo 19 valstis. Austrālijā no 1 aitas nocērp 5.6 kg vilnas gadā, bet Krievijā un Pakistānā — apmēram 1,8 kg. Aitas gaļas apjoms ir 5% no pasaulē saražotā gaļas daudzuma.

Pateicoties labi attīstītam gremošanas traktam, aitas labi sagremo rupjo barību, iegūstot no tās ap 40% barības vielu.

Latvijas apstākļos aitas un jērus izdevīgāk pēc iespējas audzēt vasarā, jo tad to uzturēšana izmaksā 5 reizes mazāk nekā ziemā.

## Atsauces
Skaržisko-Kamenna

**Skaržisko-Kamenna** () ir pilsēta, gmina un apriņķa centrs Polijas dienviddaļā, Sventokšiskas vojevodistes ziemeļos. No 1923. līdz 1928. gadam pilsētas nosaukums bija Kamenna (*Kamienna*). Dzelzceļa mezgls. Kopš 1924. gada - militārās rūpniecības centrs. Mūsdienās pilsētas uzņēmums MESKO ražo dažāda veida munīciju. Pilsētā atrodas militārais muzejs (*Muzeum im. Orła Białego*), kurā izstādīta dažāda veida militārā tehnika, piemēram, Otrā pasaules kara laika *[[Sturmgeschütz IV]]*.

Pilsētas rūpnīcā, kurā Otrā pasaules kara laikā vācu varas iestādes nodarbināja ieslodzītos, tika uzņemta Stīvena Spīlberga filma "Šindlera saraksts".

## Atsauces

## Ārējās saites
Skaržisko apriņķis

**Skaržisko apriņķis** () ir apriņķis Polijā, Sventokšiskas vojevodistes ziemeļos. Robežojas ar Sventokšiskas vojevodistes Starahovices, Kelces un Koņskes apriņķiem, kā arī Mazovijas vojevodistes Šidlovecas apriņķi.
Kazkopība

thumb|250px|Kazlēns fermas aizgaldā
**Kazkopība** ir viena no lauksaimniecības nozarēm. Kazas ir izturīgi un mazprasīgi mājlopi. Kazas audzē Mazāzijā, Āfrikā, Vidusjūras zemēs un citos reģionos. No kazām iegūst gaļu, pienu, ādas, vilnu. Kazu vilna ir izturīga, elastīga, ar zīda spīdumu. Daudzās valstīs audzē Angoras kazas, no kurām iegūst vērtīgo mohēras vilnu. Lielākās mohēras ražotājas ir Lesoto un Turcija.
Vitālijs Proškins

**Vitālijs Proškins** (; dzimis 1976. gada 8. maijā) ir bijušais krievu hokejists, aizsargs, Krievijas hokeja izlases dalībnieks. Savas karjeras laikā 20 gadus spēlējis Krievijas Superlīgā un Kontinentālajā hokeja līgā, kļūstot par četrkārtēju Krievijas čempionu. Krievijas hokeja izlases rindās kļuvis par divkārtēju Pasaules čempionu.

## Spēlētāja karjera
Savu profesionālā spēlētāja karjeru Proškins uzsāka 1994. gadā, kad iekļuva Krievijas hokeja līgas kluba Elektrostaļas "Kristall" rindās. "Kristall" rindās Vitālijs aizvadīja četras sezonas, līdz 1997.—98. sezonas vidū pievienojās citam Krievijas Superlīgas klubam - Maskavas "Dinamo", kuras sastāvā kļuva par 2000. gada Krievijas čempionu hokejā. Tiesa, jau 2000.—01. sezonā Proškins spēlēja Kazaņas "Ak Bars" rindās, vēl divas reizes (2006. un 2007. gadā) kļūstot par Krievijas čempionu, bet 2007. gadā izcīnot Eiropas Čempionu kausu. 2008.—09. sezonā tika atzīts par KHL janvāra labāko aizsargu. 2009. gada 10. janvārī Vitālijs spēlēja Pirmajā KHL Zvaigžņu spēlē, kurā atzīmējās ar vienu rezultatīvu piespēli. 2010.—11. sezonā , spēlējot Ufas "Salavat Julajev" rindās, Proškins izcīnīja Gagarina kausu. 2014. gada jūlijā Proškins pievienojās jaunizveidotajai HK Soči, tomēr komandas rindās nevienu spēli tā arī neaizvadīja. 2015. gada vasarā paziņoja par karjeras beigšanu.

Krievijas izlases rindās spēlējis septiņos Pasaules čempionātos, 2008. un 2009. gadā palīdzot Krievijas izlasei izcīnīt čempiones titulu.

## Ārējās saites
Žorža Pompidū centrs

**Žorža Pompidū centrs** jeb vienkārši **Pompidū centrs** () ir kultūras un mākslas centrs Parīzē.

## Ēka
Konkursā par ēkas projektu piedalījās vairāk nekā 600 darbi. Uzvarētāja projekts bija novatorisks, jo visas komunikācijas bija paredzēts izvietot ēkas ārpusē, respektīvi, uz tās sienām, lai atbrīvotu maksimāli daudz telpas ēkas iekšienē. Pompidū centra celtniecība norisinājās no 1971. līdz 1977. gadam. Centrs tika nosaukts pa godu franču valstsvīram Žoržam Pompidū, kurš bija Francijas prezidents no 1969. līdz savai nāvei 1974. gadā. Kopš 1977. gada Pompidū centru ir apmeklējuši vairāk kā 150 miljoni cilvēku.

Žorža Pompidū centra ēka ir viens no 20. gadsimta postmodernisma un High-Tech arhitektūras paraugiem. Ēkas augstums ir 42 m — 45,5 m, garums 166 m, bet platums 60 m. Kopējā platība ir 103 305 m2. Ēkas celtniecībā tika izmantotas aptuveni 15 000 tonnas tērauda. 11 000 kvadrātmetru no sienu kopējās platības aizņem stikls. Ēkas ārpusē izvietotie komunikāciju elementi ir katrs savā krāsā — ūdens caurules ir zaļas, ventilācijas caurules zilas, elektrības vadi dzelteni, lifti sarkani, bet armatūra balta. Tāpat ēkas ārpusē ir izvietoti arī lifti un eskalatori.

## Muzejs un bibliotēka
Pompidū centrā atrodas Francija nacionālais modernās mākslas muzejs. Tas ir iekārtots centra piektajā un sestajā stāvā. Piektajā stāvā ir atrodami mūsdienu mākslas darbi, bet sestajā mākslas darbi, kas radīti laikā no 20. gadsimta sākuma līdz pat 60. gadiem. Pēdējā ir apskatāmi fovisma virziena pārstāvju darbi, piemēram, Anrī Matisa "Alžīriešu sieviete" un "Lielais sarkanais interjers", kubisma pārstāvja Pikaso "Ģitāras spēlētājs", Žorža Braka "Klusā daba ar vijoli", Robēra Delonē "Dzīvotprieks" un Sonjas Delonē "Elektriskās prizmas", kā arī citu modernās mākslas virzienu darbi.

Bez tam šeit atrodas arī plaša bibliotēka, kurā apkopoti vairāki simti tūkstoši franču un ārzemju autoru darbi dažādās zinātnes nozarēs. Tā atrodas trešajā un ceturtajā ēkas stāvā. Vēl šeit mājvietu ir radis dizaina centrs, kā arī Eiropas mūzikas pētniecības institūts. Pirmajā stāvā atrodas forums, kur ir atvēlētas telpas uzvedumiem, kino rādīšanai, kā arī bērnu nodarbībā. No ēkas augšējos stāvos izvietotās terases un kafejnīcas paveras plašs skats uz Parīzes panorāmu.

## Piezīmes un atsauces

## Ārējās saites

* Pompidū centra mājaslapa   
* Īss apraksts
Sandomežas apriņķis

**Sandomežas apriņķis** () ir apriņķis Polijā, Sventokšiskas vojevodistes austrumos. Robežojas ar Sventokšiskas vojevodistes Stašovas un Opatovas apriņķiem, Ļubļinas vojevodistes Krasņikas apriņķi, kā arī Piekarpatu vojevodistes Stalova Volas un Tarnobžegas apriņķi un Tarnobžegas pilsētu.

## Apskates objekti
*Kopšivņicas Floriana baznīca (*Kościół św. Floriana w Koprzywnicy*)
*Sandomežas bazilika (*Bazylika katedralna Narodzenia Najświętszej Maryi Panny w Sandomierzu*)
*Sandomežas Jēkaba baznīca (*Kościół św. Jakuba w Sandomierzu*)
*Sandomežas Pāvila baznīca (*Kościół Nawrócenia św. Pawła Apostoła w Sandomierzu*)
*Sandomežas pils (*Zamek w Sandomierzu*)
*Sandomežas vecpilsēta (*Sandomierz*)

## Galerija

Koprzywnica Kościół św Floriana 01.jpg|Kopšivņicas Floriana baznīca
Sandomierz_Katedra1.jpg|Sandomežas bazilika
Sandomierz-Jakobskirche-2.jpg|Sandomežas Jēkaba baznīca
Kościół_p.w._św._Pawła_w_Sandomierzu..JPG|Sandomežas Pāvila baznīca
20180816_Zamek_w_Sandomierzu_1710_9001_DxO.jpg|Sandomežas pils
Stare_miasto_w_Sandomierzu_z_lotu_ptaka.jpg|Sandomežas vecpilsēta


## Ārējās saites
*Sandomeža
*Sandomežas bazilika
*Sandomežas Pāvila baznīca
*Sandomežas pils
.dz

**.dz** ir Alžīrijas Interneta augstākā līmeņa domēns (ccTLD).
Šo domēnu administrē "Network Internet Center .DZ", **CERIST** (**''C**entre de **R**echerche sur l**'I**nformation **S**cientifique et **T**echnique*) apakšorganizācija Lai reģistrētu .dz domēnu, jums jābūt organizācijai ar pastāvīgu atrašanos Alžīrijā. Divu burtu kods DZ ir atvasināts no *'Dzayer''', vietējā Alžīrijas nosaukuma.
## Otrā līmeņa domēni
Reģistrācija tiek pieņemta otrajā un trešajā līmenī zem šādiem domēniem:

* .com.dz - komerciālām struktūrām
* .org.dz - organizācijām
* .net.dz - interneta pakalpojumu sniedzējiem
* .gov.dz - valsts pārvaldes struktūrām
* .edu.dz - mācību iestādēm
* .asso.dz - asociācijām
* .pol.dz -politiskām iestādēm
* .art.dz - kultūras un mākslas iestādes

## Ārējās saites
* IANA .dz whois informācija 
* NIC.DZ
Ford Sidevalve

**Ford Sidevalve** ir apakšvārstu motors, kas radīts Ford Motor uzņēmumā ar britu palīdzību. Motora pirmsākumi rodami 1930. gados, kad to pirmoreiz uzmontēja Ford Model Y modelim. Tas tika ražots divos tilpumos. Agrīnie motori bija ļoti vienkārši un nebija aprīkoti ar ūdens sūkni, bet ar termosifona dzesēšanas sistēmu. 1953. g. 100E modelis tika aprīkots ar ūdens sūkni. *Sidevalve *motoru lietoja daudzos mazā izmēra *Ford* modeļos, kā arī lauksaimniecības tehnikā, sērijveida automobiļos un pat kuģniecībā laivu dzinējiem. Motoru pārstāja ražot 1962. g. Vairākiem modeļiem iekšdedzes sistēma bija aprīkota ar elektrisko ģeneratoru. Stiklu tīrītāji darbojās uz vakuuma principa.

*Ford Sidevalve* motors tika lietots vācu *Ford* automobiļos sākot ar Ford Köln 1932. g. un beidzot ar aizmugurējās piedziņas Ford Taunus 12M 1962. g.

Lielbritānijā *Sidevalve *tika aizstāts ar *Kent *motoru, bet Vācijā — ar Taunus V4 motoru.

## Pielietojums

Ford Sidevalve motors tika lietots uz:

* Ford Model Y (1932. - 1937. g.),
* Ford 7W, 
* Ford 7Y (1938. - 1939. g.)
* E93/E493 diapazonā
* Ford Anglia (1940. - 1967. g.), 
* Ford Prefect (1938. - 1953. g.)
* Ford Popular (1953. - 1959. g.), 
* 100E sērijas
** Ford Prefect (1953. - 1961. g.)
** Ford Anglia (1953. - 1959. g.)
** Ford Squire (1955. - 1959. g.) 
** Ford Escort Squire variants.
* Ford C/Ford CX,

* Ford Köln (1932. - 1935. g.),
* Ford Eifel (1935. - 1939. g.),
* Ford Taunus (1939. - 1951. g.),
* Ford Taunus 12M pirmā paaudze (1952. - 1959. g.),
* Ford Taunus 12M otrā paaudze (1959. - 1962. g.),

* Buckler automobiļus mazās masas dēļ lietoja uz ceļa, rallijos, izmēģinājuma braucienos, kalnos un autosacīkstēs.
* Falcon 

* Rochdale (C-type, F-type, MkVI, ST, GT un Riviera), 

* Morgan 
** F4, 
** 4/4 II sērijas, 
** F4/F2 
** F Super), 

* Lotus 
** Mk2, 
** Mk4, 
** 6 
** 7 S1),

## Ārējās saites
* ''Ford Sidevalve īpašnieku klubs''
Buskozdroja

**Buskozdroja** () ir kūrortpilsēta, apriņķa un tāda paša nosaukuma gminas centrs Polijas dienviddaļā, Sventokšiskas vojevodistes dienvidos. Pilsētā vairākas sanatorijas.

Rakstos pirmoreiz minēta XII gadsimtā. 1185. gadā šeit tika nodibināts premonstriešu klosteris, kuram 1251. gadā Boļeslavs V Kautrīgais atļāva izmantot vietējās minerālūdens atradnes.
Busko apriņķis

**Busko apriņķis** () ir apriņķis Polijā, Sventokšiskas vojevodistes dienvidos. Robežojas ar Sventokšiskas vojevodistes Kazimežas, Piņčovas, Kelces un Stašovas apriņķiem un Mazpolijas vojevodistes Dombrovas apriņķi.

## Apskates objekti
*Vislicas bazilika (*Bazylika kolegiacka Narodzenia Najświętszej Marii Panny w Wiślicy*)

## Galerija

Wislica_Basilica_20060325_1125.jpg|Vislicas bazilika


## Ārējās saites
*Vislicas bazilika
Stašova

**Stašova** () ir pilsēta, apriņķa un tāda paša nosaukuma gminas centrs Polijas dienviddaļā, Sventokšiskas vojevodistes dienvidaustrumos.

Rakstos pirmoreiz minēta 1241. gada. Pilsētas tiesības no 1525. gada. Janvāra sacelšanās laikā 1863. gadā pilsētā notika kaujas ar Krievijas karaspēku.
Koņske

**Koņske** () ir pilsēta, apriņķa un tāda paša nosaukuma gminas centrs Polijas dienviddaļā, Sventokšiskas vojevodistes ziemeļos.

Līdz Otrajam pasaules karam divas trešdaļas iedzīvotāju bija ebreju izcelsmes, kuri lielākā daļa gāja bojā holokaustā. Polija kampaņas laikā pilsētā kā kara korespondente uzturējās Lenija Rīfenštāle, kur redzēja civiliedzīvotāju sodīšanu ar nāvi. Kara gados apkārtējos mežos bija spēcīga *[[Armia Krajowa]]* darbība.

Līdz 20. gadsimta deviņdesmitajiem gadiem liela daļa pilsētas iedzīvotāju strādāja vietējā metalurģiskajā rūpnīcā.

Pilsētā daļēji saglabājies 17. gadsimta pils komplekss. Vietējai baznīcai saglabājies 13. gadsimta ieejas durvju timpāns.

## Atsauces
Ford 7Y

**Ford 7Y** ir Ford automobilis, kas montēts Lielbritānijas uzņēmumā Ford of Britain, laikposmā starp 1938. un 1939. gadu.

Oficiāli pircējiem tas tika stādīts priekšā kā Ford "Eight". Tā bija Ford Model Y pārveidotā un nedaudz garākā versija. Kopā tika saražoti 65,098 spēkrati. Automobilis darbojās ar 933 cm³, 8 zirgspēku Ford Sidevalve motoru.

Automobili nedaudz uzlaboja 1940. gadā, un izlaida jau kā Ford Anglia.
Stašovas apriņķis

**Stašovas apriņķis** () ir apriņķis Polijā, Sventokšiskas vojevodistes dienvidaustrumos. Robežojas ar Sventokšiskas vojevodistes Busko, Kelces, Opatovas un Sandomežas apriņķiem, Piekarpatu vojevodistes Tarnobžegas un Melecas apriņķiem, kā arī Mazpolijas vojevodistes Dombrovas apriņķi.

## Apskates objekti
*Šidlovas sinagoga (*Synagoga w Szydłowie*)

## Galerija

20170211_Synagoga_w_Szydłowie_4339.jpg|Šidlovas sinagoga
Marks Rafalo

**Marks Alans Rafalo** (; dzimis  Kenošā, Viskonsinas štatā) ir amerikāņu aktieris, kinorežisors, kinoproducents un scenārists.

Filmējies tādās filmās kā *[[You Can Count on Me]]* (2000), "Griezumā" (2003), "Līdzzinātājs" (2004), "Gaišo atmiņu mūžīgais starojums" (2004), "Gluži kā debesīs" (2005), "Zodiaks" (2007) un "Slēgtā sala" (2010). Pazīstams kā Brūsa Benera/Halka attēlotājs *[[Marvel Cinematic Universe]]* filmās "Atriebēji" (2012), "Atriebēji: Ultrona laikmets" (2015), "" (2017), "Atriebēji: Bezgalības karš" (2018), "Atriebēji: Noslēgums" (2019) un "Tumšie ūdeņi" (2019).

Par lomām filmās "Bērniem viss kārtībā" (2010), "Lapsu medības" (2014) un "Uzmanības centrā" (2015) Marks Rafalo ticis nominēts Amerikas Kinoakadēmijas balvai kā labākais aktieris otrā plāna lomā. 2021. gadā viņš ieguva Zelta globusa balvu nominācijā "Labākais aktieris miniseriālā vai televīzijas filmā" par Dominika un Tomasa Bērdsiju lomu miniseriālā *[[I Know This Much Is True]]*. Par šo pašu lomu 2020. gadā apbalvots arī ar ''Emmy'' balvu.

## Filmogrāfija

## Ārējās saites
Andrejevs

**Andrejevs** (, no personvārda Andrejs *(Андре́й)*; sieviešu dzimtē Andrejeva *(Андре́ева)*) ir krievu cilmes uzvārds. Cilvēki ar šo uzvārdu:
* Aleksandrs Andrejevs (1979) — Latvijas hokejists;
* Aleksejs Andrejevs (1905—1949) — Latvijas futbolists un dziedātājs;
* Georgs Andrejevs (1932—2022) — latviešu ārsts, diplomāts un politiķis;
* Igors Andrejevs (*Игорь Валерьевич Андреев*; 1983) — Krievijas tenisists;
* Jurijs Andrejevs (1957) — Latvijas futbola treneris;
* Leonīds Andrejevs (*Леонид Николаевич Андреев*; 1871—1919) — Krievijas rakstnieks;
* Oļegs Andrejevs (1962—2021) — latviešu dziedātājs.
Andrejeva

**Andrejeva** (, no personvārda Andrejs *(Андре́й)*; vīriešu dzimtē Andrejevs *(Андре́ев)*) ir krievu cilmes uzvārds. Cilvēki ar šo uzvārdu:
* Aija Andrejeva (1986) — latviešu dziedātāja;
* Valentīna Andrejeva — sabiedrisko pakalpojumu regulēšanas komisijas priekšsēdētāja;
* Taņa Andrejeva — Ziemeļmaķedonijas handboliste.
Jendžejovas apriņķis

**Jendžejovas apriņķis** () ir apriņķis Polijā, Sventokšiskas vojevodistes ziemeļos. Robežojas ar Sventokšiskas vojevodistes Vloščovas, Kelces un Piņčovas apriņķiem, Silēzijas vojevodistes Zaverces apriņķi, kā arī Mazpolijas vojevodistes Mehovas apriņķi. 

## Apskates objekti
*Jendžejovas klosteris (*Archiopactwo Cystersów w Jędrzejowie*)

## Galerija

Archiopactwo_cystersów_w_Jędrzejowie.JPG|Jendžejovas klosteris


## Ārējās saites
*Jendžejovas klosteris
Piņčova

**Piņčova** () ir pilsēta, apriņķa un tāda paša nosaukuma gminas centrs Polijas dienviddaļā, Sventokšiskas vojevodistē.

Pilsēta veidojusies ap XII gadsimta akmeņlauztuvēm. Cietusi Otrā pasaules kara laikā, tomēr apkārtnē saglabājušies tūrisma objekti — XVIII gadsimta Velkopolsku dzimtas pils, vairākas baznīcas un klosteri. 1944. gada jūlijā - augustā pilsētā varu sagrāba poļu spēki, uz brīdi nodibinot t. s. Piņčovas republiku.

XV - XVII gadsimtā Piņčova bija viens no svarīgākajiem Polijas reformācijas centriem, un ievērojamu kultūras centru ar reformatoru spiestuvi un skolu. Šeit darbojās un arī nomira poļu baznīcas reformators Jans Laskis (*Jan Łaski*, 1499 - 1560), kā arī kādu laiku dzīvoja itāļu baznīcas reformators Bernardino Okino (*Bernardino Ochino*, 1487-1564). XVI gadsimta beigās Piņčovā bija itāliešu izcelsmes arhitekta un tēlnieka Santi Guči (*Santi Gucci*, ap 1530 - 1600) darbnīca. Guči bija viens no pazīstamākajiem manierisma pārstāvjiem Polijā.

## Apskates objekti
*Piņčovas Annas kapella (*Kaplica św. Anny w Pińczowie*)
*Piņčovas Vecā sinagoga (*Stara Synagoga w Pińczowie*)

## Galerija

Pinczow_20060722_1429.jpg|Piņčovas Annas kapella
Pinczow_synagogue_20060722_1514.jpg|Piņčovas Vecā sinagoga


## Sadraudzības pilsētas
*  Bystřice, Čehija
*  Svodín, Slovākija
*  Tata, Ungārija

## Atsauces

## Ārējās saites

*
Jendžejova

**Jendžejova** () ir pilsēta, apriņķa un tāda paša nosaukuma gminas centrs Polijas dienviddaļā, Sventokšiskas vojevodistes dienvidrietumos.

Pilsēta veidojusies ap slavenu cisterciešu klosteri, kurā piecus gadus dzīvoja un arī paglabāts XIII gadsimta Krakovas bīskaps un vēsturnieks Vincentijs Kadlubeks (Wincenty Kadłubek, 1161 - 1223). XV gadsimtā klosterī strādāja tēlnieks Feits Štoss (*Veit Stoss*, 1445/50 - 1533). Pilsētā atrodas pasaules līmeņa pulksteņu muzejs (*Państwowe Muzeum im. Przypkowskich w Jędrzejowie*). Ar Pinčovu Jendžejovai ir šaursliežu dzelzceļa satiksme.

## Apskates objekti
*Jendžejovas klosteris (*Archiopactwo Cystersów w Jędrzejowie*)

## Galerija

Archiopactwo_cystersów_w_Jędrzejowie.JPG|Jendžejovas klosteris


## Ārējās saites
*Jendžejovas klosteris
Piņčovas apriņķis

**Piņčovas apriņķis** () ir apriņķis Polijā, Sventokšiskas vojevodistes dienvidos. Robežojas ar Sventokšiskas vojevodistes Jendžejovas, Kelces, Busko un Kazimežas apriņķiem, kā arī Mazpolijas vojevodistes Mehovas apriņķi. 

## Apskates objekti
*Piņčovas Annas kapella (*Kaplica św. Anny w Pińczowie*)
*Piņčovas Vecā sinagoga (*Stara Synagoga w Pińczowie*)

## Galerija

Pinczow_20060722_1429.jpg|Piņčovas Annas kapella
Pinczow_synagogue_20060722_1514.jpg|Piņčovas Vecā sinagoga
Vloščova

**Vloščova** () ir pilsēta, apriņķa un tāda paša nosaukuma gminas centrs Polijas dienviddaļā, Sventokšiskas vojevodistes rietumos. Pilsētas pievārtē 1599. gadā dzimis Polijas nacionālais varonis Stefans Čarņeckis (*Stefan Czarniecki*, 1599 - 1665).

## Sadraudzības pilsētas
*  Illintsi, Ukraina
*  Le Passage, Francija
Vloščovas apriņķis

**Vloščovas apriņķis** () ir apriņķis Polijā, Sventokšiskas vojevodistes rietumos. Robežojas ar Sventokšiskas vojevodistes Koņskes, Kelces, un Jendžejovas apriņķiem, Silēzijas vojevodistes Čenstohovas un Zaverces apriņķiem, kā arī Lodzas vojevodistes Radomsko apriņķi.
Transmissions

**Transmissions** ir grupas Juno Reactor debijas albums. Albuma populārākā dziesma ir *High Energy Protons*, kas ieguva lielu popularitāti klubu mūzikas apritē.

## Dziesmu saraksts

# *High Energy Protons* (6:32) (Makgvairs/Votkinss)
# *The Heavens* (6:27) (Holveks/Votkinss)
# *Luna-Tic* (9:01) (Velderbeks/Votkinss)
# *Contact* (5:53) (Holveks/Votkinss)
# *Acid Moon* (8:38) (Velderbeks/Votkinss)
# *10,000 Miles* (5:55) (Holveks/Votkinss)
# *Laughning Gas* (8:04) (Holveks/Votkinss)
# *Man 2 Ray* (6:42) (Holveks/Makgvairs/Votkinss)
# *Landing* (8:42) (Holveks/Makgvairs/Votkinss)

## Sastāvs

* Marija Neilore - vokāls
* Oto Barbars - skaņu inženieris
* Neils Snaimens - skaņu montāža
* Bens Votkinss - vokāls, sadarbība
* Stīvens Holveks - vokāls, sadarbība
* Maiks Makgvairs - vokāls, sadarbība
* Jenss Velderbeks - vokāls, sadarbība
* Enija Fonteina - vokāls
* Juno Reactor - komponists, izpildītājs, producents

## Atsauces
Atipiskā pneimonija

**Atipiskā pneimonija** ir pneimonijas paveids, ko visbiežāk izraisa mikoplazmas, hlamīdijas un legionellas un citas baktērijas.
Atipiskas pneimonijas var izraisīt arī sēnītes, protozoji un vīrusi.

## Nosaukums
Primārās atipiskās pneimonijas () jēdzienu sāka lietot antibiotiķu ēras sākumā 1930. gados, lai apzīmētu plaušu karsoņa paveidu, kas nereaģēja uz sulfanilamīdu un penicilīna terapiju.
Pirmais to zinātniskā publikācijā lietoja ASV ārsts Hobarts Reimans savā 1938. gada rakstā, lai apzīmētu pneimonijas paveidu, kuru, iespējams, izraisīja kāds nezināms ierosinātājs, kas šķērsoja baktēriju filtrus ("filtrējamais vīruss").
Sākotnēji visus atipisko pneimoniju izraisītājus dēvēja par vīrusiem, līdz 1962. gadā izdevās noskaidrot, ka daļā gadījumu to izraisa mikoplazma. Pēc Filadelfijas "leģionāru pneimonijas" uzliesmojuma 1976. gadā šīs atpiskās pneimonijas izraisītāju nosauca par legionellu. 1992. gadā aprakstīja pneimonijas hlamīdiju (*Chlamydia pneumoniae*), kas arī var izraisīt atipisku pneimoniju.

## Biežākie ierosinātāji
* baktērijas *[[Chlamydia pneumoniae]]*, *[[Chlamydia psittaci]]*, *[[Coxiella burnetii]]*, *[[Francisella tularensis]]*, *[[Legionella pneumophila]]*, *[[Mycoplasma pneumoniae]]* 
* sēnītes
* protozoji
* vīrusi, piemēram, cilvēka respiratorais sincitiālais vīruss, gripas un paragripas vīrusi, adenovīrusi, citomegalovīrusi, koronavīrusi (SARS, MERS, 2019-nCoV) un citi.

## Atsauces

## Ārējās saites
Džordžs V

**Džordžs V** var būt:
* Džordžs V Vindzors, Lielbritānijas karalis
* Džordžs Tupou V, Tongas karalis
Džordžs

**Džordžs** () var būt:

* Džordžs I — Lielbritānijas karalis;
* Džordžs I — Grieķijas karalis;
* Džordžs II;
* Džordžs III;
* Džordžs IV;
* Džordžs V Vindzors;
* Džordžs VI Vindzors;

* Henrijs Džordžs.
Ford Comète

thumb|250px|Ford Comète Monte-Carlo

**Ford Comète** (vai arī **Simca Comète**) bija Francijā būvēta automašīna (Ford Motor kompānija) laika posmā starp 1951. — 1954. gadam, pateicoties franču subsidētajai Ford SAF kompānijai. Tas bija iecerēts kā luksusa modelis. Comète virsbūvi projektēja FACEL, kas ražoja vairāk pazīstamos Facel Vega luksusa automobiļus. Sākotnējais auto motors bija 2.2 L V8, ko ražoja Ford SAF franču projektētāji. Tas tika lietots arī uz Ford Vedette. Tika izmantota Pont A Moussin 4 ātrumu manuālā transmisija.

Sākotnējam modelim bija viens, horizontāls stienis pāri priekšējam režģim, ar hromētu aizsargu vai lodi tā centrā, kas, līdzās pārējiem, nedaudz līdzinājās līdzgaitnieka Studebaker produktiem. Tam bija tērauda riteņi ar hromētiem dekoratīvajiem diskiem. Lai gan auto izskatījās, raksturojās un tika būvēts kā apbrīnas vērts un pircējus piesaistošs objekts, mazais motors smago Comète padarīja nespēcīgu un neuzticamu.

1953. gadā parādījās jaunais “Monte-Carlo” modelis ar 3.9 L V8 motoru (parasti ar šādu motoru aprīkoja Ford kravas automobiļus). Tā jauda bija 105 zirgspēki, un tas spēja ieskrieties ļoti ātri. Veiktspēja bija acīmredzami uzlabojusies, bet jaunais motors nepiesaistīja pircējus; tas kļuva pazīstams kā “kravas auto motors”, jo tā lielais motora tilpums īpašniekam nozīmēja lielākus ceļa nodokļus. Jaunais modelis bija aprīkots ar viltus motora pārsega padziļinājumu un, ļoti tipiski Ford, krustiskām restēm (vertikāli un horizontāli, vienādā attālumā). Francūži šo režģi dēvēja par “coupe-frī” un “franču-frī griezēju” 

Auto ražošanas laikā, franču milzis Simca bija pārņēmis Ford SAF, un beidzamos gadus ražošana norisinājās nu jau zem Simca vārda.

## Izmantotie materiāli
* Ford S.A.F. *[https://web.archive.org/web/20060211071106/http://www.facel-vega.com/comete.htm Ford Comète Brochure]*. Reproduced by Facel-Vega.com, retrieved April 30, 2005. (*[[Franču valoda|Franču valodā]]*)
* Ford Oldtimer und Motorsport Club Cologne e.V. *[http://website.webcenter.lycos.de/www.fomcc.de/comete.htm Ford Comète]*. Retrieved April 30, 2005. (*[[Vācu valoda|Vācu valodā]]*)
Niklauss Virts

**Niklauss Emils Virts** (; dzimis , miris ) bija Šveices datorzinātnieks, plašāk pazīstams kā vairāku programmēšanas valodu, tai skaitā *[[Pascal (programmēšanas valoda)|Pascal]]* izstrādātājs. Bijis pirmatklājējs vairākās programmatūras izstrādes tēmās. 1984. gadā viņš saņēma Tjūringa balvu par vairāku inovatīvu programmēšanas valodu izstrādi.

Miris , 89 gadu vecumā.

## Virta likums
1995. gadā viņš popularizēja parunu, ko tagad dēvē par Virta likumu, kas apgalvo, ka programmatūra kļūst lēnāka ātrākā tempā nekā pieaug aparatūras ātrdarbība. Savā 1995. gada publikācijā *A Plea for Lean Software* viņš to piedēvē Martinam Reiseram.

## Atsauces

## Ārējās saites
Privātie investori

**Privātais investors** ir privātpersona vai nevalstiska institūcija, kas iegulda privātos līdzekļus uzņēmējdarbībā.

Riska kapitāla ieguldījumos par privātu investoru (dažkārt sauktu arī par biznesa eņģeļi) sauc personu, kura uzņemas augstu risku, investējot kapitālu uzņēmumā, pirms naudu tam ir gatavas aizdot bankas vai riska kapitāla fondi. Privātie investori parasti ir turīgi cilvēki ar lielu pieredzi; viņi iegulda jaunos un perspektīvos projektos ne tikai savus finanšu līdzekļus, bet arī pieredzi, sakarus un labo vārdu.

Par privāto investoru dažkārt sauc arī publiskā un privātā partnerībā iesaistīto privāto partneri.

## Atsauces
Uzticamības pārbaude

**Uzticamības pārbaude** jeb **padziļinātā izpēte** (bieži tiek netulkojot lietots tradicionālais nosaukums angļu valodā ***Due diligence***; (ASV) vai [ˌduː ˈdɪl.ə.dʒəns](brit.)) ir process, ko privātais investors veic, lai izlemtu par sadarbības veidošanu ar projekta attīstītāju. Tāpat arī to veic, lai pieņemtu lēmumu par uzņēmuma iegādi vai apvienošanos. Pārbaudes mērķis ir pārliecināties, ka uzņēmums, kas vēlas piesaistīt investīcijas pilnībā pilda tam uzliktās saistības. Šāds pārbaudes veids radies 20. gs. 30. gados ASV privāto investīciju tirgū.

## Atsauces
Apšaude skolā

**Apšaude skolā** ir vardarbības veids, kurā tiek izmantots šaujamierocis un kas tiek izdarīts izglītības iestādēs. Bieži šajās apšaudēs uzbrucējs (uzbrucēji) ir saistīti ar mācību iestādi, tajā ir iesaistīti uzbrucēja skolas biedri un/vai mācību iestādes personāls. Galvenais uzbrukuma motīvs bieži ir atriebība vai apkaunojums. Apšaudes skolās mēdz notikt slaktiņu formā, kad tiek izvēlēti nejauši upuri, mēģinot nogalināt pēc iespējas vairāk cilvēku. Uzbrucēji pēc apšaudes nereti izdara pašnāvību.

## Ievērojamākās apšaudes

## Tēmas atspoguļojums kino

2002. gadā amerikāņu režisors Gajs Fērlands uzņēma mākslas filmu "Bang, Bang, You’re Dead", kur no vardarbības skolā cietušie pusaudži plāno fizisku izrēķināšanos ar pāridarītājiem.

2003. gadā amerikāņu režisors Gass Van Sants uzņēma mākslas filmu "Zilonis", kuras sižeta darbība notiek tipiskā Amerikas vidusskolā. Filmas varonis savās ikdienas gaitās "atduras" pret skolas biedru sarīkoto slaktiņu skolā. Uzreiz pēc asiņainajiem notikumiem Kolumbaines skolā Gass Van Sants vēlējās uzņemt dokumentālo filmu par notikušo, bet vēlāk sākotnējā ideja transformējās un pārtapa spēlfilmā.

2007. gadā igauņu režisors Ilmars Rāgs uzņēma filmu "Klase", kur filmas finālā divi pusaudži atriebjas klasesbiedriem par saviem pazemojumiem, sarīkojot apšaudi skolā. Arī igauņu režisoru iedvesmojuši notikumi Kolumbainē.

2007. gadā amerikāņu režisors Vadims Pelermans uzņēma filmu "Dzīve acu priekšā". Filmas galvenā varone savas dzīves laikā bieži domās atgriežas savos skolas gados, kad kopā ar draudzeni nokļuvušas apšaudē skolā, tika nostādītas izvēles priekšā - slepkava lika viņām izvēlēties, kurai no divām meitēn būs lemts dzīvot tālāk.

## Atsauces
Roberts Plānts

**Roberts Entonijs Plānts** (; dzimis , Vestbromvičā, Lielbritānijā) ir angļu mūziķis. Viņš ir pazīstams, pateicoties dalībai grupā "Led Zeppelin" un veiksmīgajai solokarjerai.

## Dzīves gājums

Jaunībā Plānts bija blūza cienītājs. 16 gadu vecumā viņš sāka dzīvot atsevišķi no vecākiem un uzsāka mūziķa karjeru. Līdztekus viņš pelnīja naudu dažādos darbos, piemēram, kā asfalta klājējs. 1968. gadā ģitārists Džimijs Peidžs meklēja jaunas grupas vokālistu. Par to kļuva Plānts un šī grupa vēlāk kļuva par Led Zeppelin. Plānts grupai pievienoties uzaicināja arī savu draugu Džonu Bonemu, kurš kļuva par grupas bundzinieku. Grupas darbības laikā Plānts piedzīvoja nopietnu autoavāriju, kurā gandrīz nomira viņa sieva. Vēlāk no kuņģa infekcijas nomira viņa piecgadīgais dēls Karaks. Pēc Bonema nāves 1980. gadā Led Zeppelin izjuka.

Plānts uzsāka solokarjeru 1982. gadā, izdodot albumu "Pictures at Eleven". Turpmāko gadu laikā viņš izdeva vairākus albumus un vienlaikus kopā ar Džimiju Peidžu un Džefu Beku darbojās grupā "The Honeydrippers". Grupa gan nepastāvēja ilgu laiku. Vēlāk viņš piedalījās duetā "Page and Plant", kas beidza darbību 1998. gadā. 2002. gadā Plānts dibināja savu pavadošo grupu "Strange Sensation". Kopš 2007. gada viņš sadarbojas ar Alisonu Krausu un viņu kopalbums ieguva vairākas "Grammy" balvas, tostarp, kā 2008. gada labākais albums.
Imants Lieģis

**Imants Viesturs Lieģis** (dzimis  Lielbritānijā) ir latviešu diplomāts un politiķis, bijis Latvijas aizsardzības ministrs un 10. Saeimas deputāts, ievēlēts no partijas "Vienotība" saraksta. Saeimā vadīja Eiropas lietu komisiju un Latvijas delegāciju NATO Parlamentārajā Asamblejā. Latvijas vēstnieks Francijā.

## Biogrāfija
Dzimis trimdas latviešu ģimenē, studējis Ņūkāslas Universitātē, ieguvis grādu tieslietās. Aktīvi piedalījies trimdas latviešu sabiedriskajā dzīvē, 1989. gadā kļuvis par Pasaules Baltiešu apvienības pārstāvi Eiropā.

Pēc Latvijas neatkarības atjaunošanas pārcēlies uz Latviju un kopš 1992. gada ieņēmis dažādus amatus Ārlietu ministrijā un diplomātiskajā dienestā (bijis arī valsts sekretāra vietnieks). 1997. gadā kļuvis par Latvijas vēstnieku Beļģijā, Luksemburgā un Nīderlandē, kā arī par Latvijas vēstnieku NATO.

No 2005. gada darbojies Latvijas pārstāvniecībā Eiropas Savienībā, kā vēstnieks Drošības un politikas komitejā. No 2008. gada līdz 2009. gadam I. Lieģis bija Latvijas vēstnieks Spānijā.

2012. gadā I. Lieģis kļuva par Latvijas vēstnieku Ungārijā. 2016. gada februārī iecelts par Latvijas vēstnieku Francijā.

Imants Lieģis ir precējies, ģimenē ir divas meitas.

## Politiskā darbība
2009. gadā "Pilsoniskā savienība" izvirzīja I. Lieģi kā bezpartijisku kandidātu aizsardzības ministra amatam Valda Dombrovska veidotajā valdībā.  Saeima apstiprināja valdību un līdz ar to I. Lieģa stāšanos ministra amatā. 2010. gadā iestājās "Pilsoniskajā savienībā". 2010. gada rudenī ievēlēts 10. Saeimā no apvienības "Vienotība" saraksta. Ārkārtas 11. Saeimas vēlēšanās I. Lieģis nekandidēja.

2022. gadā Imants Lieģis tika nosaukts kā partijas "Progresīvie" ārlietu ministra kandidāts, gatavojoties 14. Saeimas vēlēšanām.

Apbalvots ar IV šķiras Triju Zvaigžņu ordeni (2003).

## Atsauces

## Ārējās saites

* Imants Viesturs Lieģis, biogrāfija MK mājaslapā
* Imants Lieģis, biogrāfija LR ĀM mājaslapā
Polaņeca

**Polaņeca** () ir pilsēta un tāda paša nosaukuma gminas centrs Polijas dienviddaļā, Sventokšiskas vojevodistes dienvidaustrumos pie Vislas. 1794. gada 7. maijā Polaņecā Tadeušs Koscjuško izdeva t.s. Polaņecas manifestu (), kurā daļēja tika atcelta dzimtsbūšana Polijā.

1979. gadā pilsētas pievārtē tika uzcelta viena no lielākajām TES Polijā — *Elektrownia Połaniec*.
Opatova

**Opatova** () ir pilsēta, apriņķa un tāda paša nosaukuma gminas centrs Polijas dienviddaļā, Sventokšiskas vojevodistes austrumos pie Vislas.

Pilsētas pievārtē dzimis Krakovas bīskaps un vēsturnieks Vincentijs Kadlubeks (*Wincenty Kadłubek*, 1161 - 1223).

## Apskates objekti
*Opatovas Mārtiņa koleģiāta baznīca (*Kolegiata św. Marcina w Opatowie*)

## Galerija

Kolegiata_św._Marcina_w_Opatowie_2013.jpg|Opatovas Mārtiņa koleģiāta baznīca


## Ārējās saites
*Opatovas Mārtiņa koleģiāta baznīca

## Sadraudzības pilsētas
*  Modri Kameņa, Slovākija
Opatovas apriņķis

**Opatovas apriņķis** () ir apriņķis Polijā, Sventokšiskas vojevodistes austrumos. Robežojas ar Sventokšiskas vojevodistes Sandomežas, Stašovas, Kelces un Ostrovecas apriņķiem, Mazovijas vojevodistes Lipsko apriņķi, kā arī Ļubļinas vojevodistes Opoles un Krasņikas apriņķi.

## Apskates objekti
*Kšižtoporas pils (*Krzyżtopór*)
*Opatovas Mārtiņa koleģiāta baznīca (*Kolegiata św. Marcina w Opatowie*)

## Galerija

Krzyżtopór_w_Ujeździe_20140427_2292.jpg|Kšižtoporas pils
Kolegiata_św._Marcina_w_Opatowie_2013.jpg|Opatovas Mārtiņa koleģiāta baznīca


## Ārējās saites
*Kšižtoporas pils
*Opatovas Mārtiņa koleģiāta baznīca
Tukuma ģerbonis

thumb|275px|Tukuma ģerboņa brīvdabas atveidojums.
**Tukuma pilsētas ģerbonis** ir viens no Tukuma pilsētas oficiālajiem simboliem. Apstiprināts . Vairākās vietās Tukumā un pilsētas apkārtnē ir izveidoti Tukuma ģerboņa atveidojumi dabā, respektīvi, kalns ar trīs eglēm vai vienkārši trīs egles.

## Heraldiskais apraksts
Ģerboņa vairogs sudraba krāsā, uz tā attēlots zaļš kalns ar trim zaļām eglēm uz tā. Kalns simbolizē Tukuma pilskalnu, kas lielākais no trim pauguriem starp Zvirgzupīti un tās pieteku. Egles simbolizē dabas bagātību Tukuma pilsētā.

## Vēsture
Pirmo reizi Tukuma ģerbonis  apstiprināja 1837. gadā. Tā autors bija Jelgavas ģimnāzijas skolotājs Epiņš. 1846. gadā ģerboņa zīmējumu apstiprināja Krievijas ķeizars Nikolajs I. Sākotnēji Tukuma ģerbonī bija redzamas 5 egles, bet vēlāk jau trīs. Latvijai iegūstot neatkarību Tukuma ģerboni  oficiāli apstiprināja Valsts prezidents. 1995. gadā Valsts heraldikas komisija atkārtoti apstiprināja sākotnējo Tukuma ģerboni un jaunizveidoto Tukuma karogu.

## Atsauces
.ec

**.ec** ir Ekvadoras Interneta augstākā līmeņa domēns (ccTLD). Reģistrēšana tiek pieņemta otrajā un trešajā līmenī šādiem domēniem:

* **.com.ec** — komerciālām struktūrām;
* **.edu.ec** — mācību iestādēm;
* **.gov.ec** — valsts pārvaldes struktūrām ;
* **.org.ec** — organizācijām;
* **.mil.ec** — aizsardzības iestādēm;
* **.net.ec** — interneta pakalpojumu sniedzējiem;
* **.fin.ec** — finanšu iestādēm un pakalpojumiem;
* **.med.ec** — medicīnas iestādēm;
* **.pro.ec** — profesionāļiem (advokātiem, arhitektiem utt.);
* **.info.ec** — vispārējai informācijai.

## Ārējās saites
* IANA .ec whois informācija 
* NIC.EC - Domēna vārdu reģistrators
Suhedņova

**Suhedņova** () ir pilsēta un tāda paša nosaukuma gminas centrs Polijas dienviddaļā, Sventokšiskas vojevodistes ziemeļos.

## Ārējās saites
Seņdzišova

**Seņdzišova** () ir pilsēta un tāda paša nosaukuma gminas centrs Polijas dienviddaļā, Sventokšiskas vojevodistes rietumos.

Cauri pilsētai iet Polijai netipiskā platsliežu Metalurģiskā dzelzceļa līnija (*Linia Hutnicza Szerokotorowa*), kura iet no Hrubešovas pie Ukrainas robežas līdz Slavkovai Silēzijā.

## Ārējās saites
Kazimežas apriņķis

**Kazimežas apriņķis** () ir apriņķis Polijā, Sventokšiskas vojevodistes dienvidos. Robežojas ar Sventokšiskas vojevodistes Piņčovas un Busko apriņķiem, kā arī Mazpolijas vojevodistes Dombrovas, Tarnovas, Prošovices un Mehovas apriņķiem.
Kelces apriņķis

**Kelces apriņķis** () ir apriņķis Polijā, Sventokšiskas vojevodistes centrālajā daļā. Robežojas ar Sventokšiskas vojevodistes Skaržisko, Starahovices, Ostrovecas, Opatovas, Stašovas, Busko, Piņčovas, Jendžejovas, Vloščovas un Koņskes apriņķiem, kā arī Kelces pilsēta ir apriņķa anklāvs. 

## Apskates objekti

*Barteks (*Dąb Bartek*)
*
*Hencinu pilsdrupas (*Zamek w Chęcinach*)
*Sventokšiskas nacionālais parks (*Świętokrzyski Park Narodowy*)
*Svētā Krusta bazilika (*Bazylika na Świętym Krzyżu*)

## Galerija

Chęciny_zamek_bok.jpg|Hencinu pilsdrupas
Lysa_Gora_goloborze_3914_20080703.jpg|Sventokšiskas nacionālais parks
Swiety_Krzyz_klasztor_3963_20080703.jpg|Svētā Krusta bazilika


## Ārējās saites
*Hencinu pilsdrupas
*Sventokšiskas nacionālais parks
*Svētā Krusta bazilika
Privātais kapitāls

**Privātais kapitāls** () ir investīcijas biržā vēl nekotētos uzņēmumos, tās veic šim nolūkam dibināti privātā kapitāla fondi. Eiropā plašākā aktīvu klase tiek saukta par privāto kapitālu to sadalot apakšklasēs - riska kapitāls (*venture capital* - angļu val.) un izpirkšanas (*buyout* - angļu val.) finansējums. Savukārt ASV nereti šo plašāko aktīvu klasi sauc par riska kapitālu, bet lielos izpirkšanas fondus — par privāto kapitālu. 

Konkrētu privātā kapitāla dzimšanas dienu ir grūti nosaukt, tomēr tiek uzskatīts, ka riska kapitāla (*venture capital funds* - angļu val.) pirmsākumi ir meklējami 20.gadsimta 40.gadu otrajā pusē. Strukturēti izpirkšanas darījumu un vēlās izaugsmes kapitāla fondi (*private equity funds* - angļu val.) darbojas kopš 20.gasimta 70.gadiem.

## Fonda darbības periods
Parasti privātā kapitāla fondi darbojas ne ilgāk par desmit gadiem. Atsevišķos gadījumos, piemēram, privātā kapitāla fondiem, kas fokusējas uz investīcijām infrastruktūras objektos, šis periods var

## Atsauces
Izaugsmes kapitāls

**Izaugsmes kapitāls** ir privāta kapitāla ieguldījuma veids, kas nodrošina nobriedušus uzņēmumus ar papildus līdzekļiem investīciju veikšanai, lai paplašinātu vai pārstrukturētu darbību, lai veicinātu izaugsmi.

Izaugsmes kapitāla darījumu ietvaros saņemtie līdzekļi var tikt ieguldīti ražošanas attīstībā, pakalpojumu klāsta paplašināšanā, jaunu tirgu apgūšanā, konkurentu pārpirkšanā vai citos uzņēmumam būtiskos investīciju projektos. Izaugsmes kapitāla darījumi pēc būtības ir līdzīgi riska kapitāla darījumiem, taču atšķiras pēc investīciju lieluma (tie ir lielāki), kā arī pēc uzņēmuma dzīves cikla fāzes, kurā darījums tiek veikts. Parasti izšķir divas izaugsmes kapitāla fāzes:
* Agrīna izaugsmes stadija (*early stage expansion*). Uzņēmums jau ģenerē ienākumus, taču vēl nav peļņu nesošs. Šajā stadijā bieži investē riska kapitāla fondi.
* Vēla izaugsmes stadija (*late stage expansion*). Ir reāls apgrozījums un peļņa, taču nepieciešami papildus līdzekļi, lai straujāk palielinātu apgrozījumu, kas rezultētos lielākā peļņā. Lielākoties šis izaugsmes kapitāls prasa lielus līdzekļu apjomus, kurus dod privātā kapitāla fondi.
## Atsauces
Izpirkšanas darījums

**Izpirkuma** jeb **izpirkšanas darījums** () ir pārpirkšanas veids, kas parasti tiek veikts uzņēmumu brieduma posmā un tajā privātā kapitāla fonds kopā ar partneriem vai bez tiem veic uzņēmuma pārpirkšanu, iegādājoties uzņēmuma daļas no esošajiem īpašniekiem.

Privātā kapitāla fondi parasti ir ieinteresēti veikt izpirkuma darījumus gadījumos, kad uzņēmums jau spēj nodrošināt stabilu peļņu, tādēļ izpirkuma darījumi bieži vien tiek veikti uzņēmumu brieduma fāzē — laikā, kad tiek veikta meitas uzņēmumu pārdošana vai cita veida restrukturizācija. Parasti izdala šādus izpirkuma darījumu veidus:
* Uzņēmuma izpirkšanas darījums ar vadības līdzdalību (*management buyout — MBO*), kurā uzņēmuma vadība kopā ar privātā investīciju fondu pārpērk uzņēmumu;
* Uzņēmuma izpirkšanas darījums ar ārējas vadības komandas līdzdalību (*management buy-in — MBI*). Šādus darījumus privātā kapitāla fonds parasti veic kopā ar pieredzējušu vadības komandu, kas pirms tam ir darbojusies attiecīgajā nozarē un ir uzkrājusi plašu pieredzi;
* Kreditēts izpirkšanas darījums (*leveraged buyout — LBO*), kurā privātā kapitāla fonds lielu daļu no pārpirkšanai nepieciešamajiem resursiem piesaista bankas un kapitāla tirgu.
Mezanīns

**Mezanīns** (*mezzanine*) ir finanšu instrumentu apzīmējums un samērā jauns finansējuma veids.
Mezanīns vairāk līdzinās parāda instrumentam pēc tā būtības, jo uzņēmums saņem kredītu ar paaugstinātu procenta likmi un tieši darījumi ar akcijām nenotiek.
 
## Raksturojums un vēsture
Pirmsākumi meklējami 1980. gadu sākumā, kad mezanīna finansējumu ASV sāka piedāvāt apdrošināšanas kompānijas un krājaizdevu sabiedrības. 1990. gadu sākumā mezanīnu sāka piedāvāt šim mērķim īpaši dibināti fondi, kas pēc savas struktūras sāka līdzināties riska kapitāla un privātā kapitāla fondiem. Tāpat kā jau aprakstītie fondi, arī mezanīna sniedzēji apkopo no institucionālajiem un privātajiem investoriem (*high-net worth individuals*) saņemtos līdzekļus, lai veiktu investīcijas dažāda veida uzņēmumos.

Mezanīna galvenie izcenojuma elementi ir sekojoši:
* Procentu likmi veido esošās procentu likmes 10—12% apmērā (), kas parasti jāmaksā reizi mēnesī vai ceturksnī,
* Papildus pašreizējai procentu likmei ir uzkrātā procentu likme aptuveni 3—5% apmērā (), kas jāsamaksā termiņa beigās par visiem gadiem.
* Papildus tam ir arī bonusa mehānisms, kas parasti ir daļa no uzņēmuma vērtības pieauguma. Piemēram, ja uzņēmuma vērtība šogad ir EUR 10 miljoni, bet mezzanine kredīta termiņa beigās, pieņemsim pēc 3 gadiem, vērtība ir EUR 20 miljoni, tad piemēram 10% no pieauguma, kas ir EUR 1 miljons varētu būt mezzanine devēja bonuss.

Mezzanine kredīts vairumā gadījumu ir bez nodrošinājuma un tiek izmantots tādos gadījumos, kad bankas finansējums vairs nav pieejams, tādējādi tam arī ir lielākas procentu izmaksas nekā banku kredītiem.

## Ārējās saites
* Mezzanine Financing Mezanīnu finanses 
* White Paper on Mezzanine Finance https://web.archive.org/web/20120216095552/http://www.bondcapital.ca/media/pdf/Bond_Capital_Mezzanine_Finance.pdf Raksts par mezanīnu finansēm
Lieģis

**Lieģis** (sieviešu dzimtē Lieģe) ir latviešu cilmes uzvārds. Cilvēki ar šo uzvārdu:

* Arturs Lieģis (1958) — bijušais Kuldīgas mērs;
* Imants Viesturs Lieģis (1955) — latviešu diplomāts un politiķis.
Hencini

**Hencini** () ir pilsēta un tāda paša nosaukuma gminas centrs Polijas dienviddaļā, Sventokšiskas vojevodistē.

Vēsturiskā brūnā marmora ieguves vieta. Rakstos pirmoreiz minēta 1275. gadā. XIII gadsimta beigās - XIV gadsimta sākumā šeit tika uzbūvēta iespaidīga karaļa pils, kopš XVIII gadsimta - drupās.

## Apskates objekti
*Hencinu pilsdrupas (*Zamek w Chęcinach*)

## Galerija

Chęciny_zamek_bok.jpg|Hencinu pilsdrupas


## Ārējās saites
*Hencinu pilsdrupas
Ožarova

**Ožarova** () ir pilsēta un tāda paša nosaukuma gminas centrs Polijas dienviddaļā, Sventokšiskas vojevodistes austrumos.

Netālu no pilsētas ir Īrijas kompānijas *CRH plc* cementa rūpnīca.
Hmelņika

**Hmelņika** () ir pilsēta un tāda paša nosaukuma pašvaldības centrs Polijas dienviddaļā, Sventokšiskas vojevodistē.

1241. gada 18. martā pie Hmelņikas mongoļi smagi sakāva Krakovas un Sandomežas karaspēku un spēja ieņemt Krakovu.

XVI - XVII gadsimtā pilsēta bija poļu protestantu centrs.

No XVIII gadsimta pilsētas iedzīvotāju vairums bija ebreji. Pirms Otrā pasaules kara to bija 90% no iedzīvotājiem.
Dombrovska 1. Ministru kabinets

**[[Valdis Dombrovskis|Valda Dombrovska]]** vadībā **[[Latvijas Republikas Ministru kabinets]]** darbojās no  līdz .

## Partiju sadalījums

## Ministru kabinets

## Koalīcijas sastāvs

## Atsauces
Kostanajas apgabals

**Kostanajas apgabals** () ir viens no Kazahstānas apgabaliem. Tā galvaspilsēta ir Kostanaja. Pašā apgabalā ir 900 300 iedzīvotāju, galvaspilsētā 207 000. Bez galvaspilsētas vēl ievērojama pilsēta ir Rudnija. Apgabals robežojas ar Krieviju, kā arī citiem Kazahstānas apgabaliem — Akmolas, Ziemeļkazahstānas, Aktebes, Ulitau un Karaghandi apgabalu.

## Atsauces

## Ārējās saites